text: Alba Berlin-Baloncesto Betis – Club Bàsquet Sant Josep – Badalona
  Partit que s'enfrontaven Betis i Alba Berlín pel 5è i 6è lloc. Gran inici de partit el que estaven jugant aquests dos equips, amb un Alba de Berlín més concentrat en defensa i amb més encert en atac, agafant un bon avantatge d'inici. Però una última apretada en defensa del conjunt andalús capgirava el marcador i tancava el quart amb 18-20. El segon quart tots dos equips pujaven la intensitat defensiva, anotant pocs punts durant el primer equador del segon quart. La jugada li sortia més rodona el conjunt alemany, que gràcies a l'encert exterior es posava per davant en el partit, però la pressió a tota pista del Betis els ajudava a anar-se'n els vestuaris 5 a dalt.
  La represa de la segona part seguia tenint bones defenses per part dels dos equips. El conjunt andalús anotava més fàcilment que els alemanys, que no aconseguien recuperar les bones sensacions que havien tingut en el segon quart. El Betis seguiria remant cap a la victòria aconseguint un marcador de 49-61 al final del tercer quart. L'últim quart començava amb un Alba Berlín amb ganes de competir el partit fins al final. Deixava un parcial de 8-0 en sis minuts de joc de l'últim quart que servia als alemanys a posar-se quatre avall. Resposta del Betis que aconseguien posar deu punts d'avantatge a falta d'un minut per acabar. El partit acabaria amb victòria del Betis amb resultat de 61-68.